open-index/open-wikipedia-markdown huggingface dataset:
יחסי גרמניה–שווייץ

**יחסי גרמניה–שווייץ** הם יחסי החוץ המתקיימים בין גרמניה לשווייץ. לגרמניה יש שגרירות בברן, ושווייץ מחזיקה שגרירות בברלין.

גרמניה היא השותפה המסחרית החשובה ביותר של שווייץ, ושליש מכלל היבוא לשווייץ מגיע מגרמניה (יותר מאיטליה, צרפת, הולנד וארצות הברית יחד). שווייץ היא גם המשקיע הזר השלישי בגודלו בגרמניה (אחרי מדינות האיחוד האירופי וארצות הברית), וחברות שווייצריות מעסיקות 260,000 איש בגרמניה. גרמניה היא המשקיע החמישי בגודלו בשווייץ, וחברות גרמניות מעסיקות 94,000 איש בשווייץ.

אזרחים בשתי המדינות מרבית לבקר זו בזו, ושווייץ היא יעד הגירה מועדף עבור גרמנים. האוכלוסייה הגרמנית בשווייץ היא הקבוצה הזרה השנייה בגודלה (אחרי האיטלקים) ומספר השווייצרים בגרמניה מגיע ל-80,000. שתי המדינות חולקות גבול ושפה (גרמנית היא אחת מארבע השפות הרשמיות של שווייץ). יותר מ 44,000 גרמנים נוסעים לאורך הגבול כל יום ויש שיתוף פעולה חוצה גבולות ביניהן, במיוחד על הריין העליון ועל אגם קונסטנץ. קיימים יותר מ-200 הסכמים ביניהן. עם זאת, היחסים בין השתיים מתוחים מעט בגלל בעיות מס שלא נפתרו, והגבלות גרמניות על טיסות לציריך.

## קישורים חיצוניים

* מידע באתר משרד החוץ הגרמני
* מידע באתר משרד החוץ השווייצרי
* 

קטגוריה:ערכים ללא קטגוריות פיזיות - יחסי חוץ
*
קומפלקס הפארקים הלאומיים W-ארלי-פנג'ארי

**קומפלקס הפארקים הלאומיים W-ארלי-פנג'ארי**, או בקיצור **קומפלקס WAP** (באנגלית: **WAP Complex**), הוא שמו של קומפלקס פארקים לאומיים ואזורים מוגנים בשטחי המדינות בורקינה פאסו, בנין וניז'ר במערב אפריקה, המשתרע על שטח של כ-31,000 קילומטרים רבועים (כשטחה של בלגיה).

חלקו הניז'רי של הפארק הלאומי W הוכרז כאתר מורשת עולמית של אונסק"ו ב-1996. ב-2017 ההכרזה הורחבה גם לפארק הלאומי ארלי בבורקינה פאסו והפארק הלאומי פנג'ארי בבנין, כך שהאתר כולל מאז את כל המכלול.

## עולם החי
עולם החי כולל תת-מין נדיר של האריה - אריה סנגלי; פיל סוואנה אפריקני, נמר, היפופוטם, תאו אפריקני, חזיר יבלות מצוי, אנטילופת סוס קצרת-קרן, בובאל מערבי, זאב טלוא וברדלס.

## קישורים חיצוניים

* פרויקט קומפלקס הפארקים W-ארלי-פנג'ארי באתר הלשכה האינטר-אפריקאית למשאבי בעלי חיים של האיחוד האפריקאי .
* קומפלקס W-ארלי-פנג'ארי באתר אונסק"ו .

## הערות שוליים

קטגוריה:בנין: שמורות ביוספריות
קטגוריה:בורקינה פאסו: שמורות ביוספריות
קטגוריה:ניז'ר: שמורות ביוספריות
ולידציה

**ולידציה** או **תיקוף** (באנגלית:**Validation**) הוא תהליך בדיקה סדור ומתועד הנפוץ בתעשיות בתהליכי פיתוח וייצור בתחומים כגון: מוצרים רפואיים, צבאיים, מזון, תוכנה ותקשורת.
יחסי סמואה–צרפת

**יחסי סמואה–צרפת** הם היחסים הדיפלומטיים שבין **[[סמואה|מדינת סמואה העצמאית]]** לבין **[[צרפת|הרפובליקה הצרפתית]]**.

## ייצוג
* סמואה אינה מיוצגת בצרפת אלא באמצעות שגרירות שהיא מחזיקה בבריסל, בלגיה שמואמנת על צרפת בנוסף לאזור ארצות השפלה.
* צרפת מיוצגת בסמואה באמצעות קונסוליה כללית שהיא מחזיקה באפיה, בירת המדינה. שגרירות צרפת בניו זילנד, ניו זילנד, מאומנת גם על סמואה ורוב אזור האוקיינוס השקט בנוסף לניו זילנד.

## ביקורים מדרג גבוה
שר הפיתוח הצרפתי השתתף בוועידת המדינות המתפתחות שנערכה ב-2008 באפיה, סמואה.

ראש ממשלת סמואה, נכח בפסגת צרפת-אוקיאניה הרביעית, שהתקיימה בפריז ב-26 בנובמבר 2015, וכן בכנס האקלים הבינלאומי בנושא ההתחממות הגלובלית (COP21) בדצמבר 2015.

## יחסים כלכליים
היחסים הכלכליים בין סמואה לצרפת הם מזעריים, אבל קיימים. שווי הסחר הכולל בין סמואה לצרפת בשנת 2015 היה 419.626 דולר אמריקאי. סמואה ייצאה לצרפת סחורה בשווי 6.26 אלף דולר אמריקאי והיא ברזל בלבד. צרפת ייצאה לסמואה סחורה בשווי 413 אלף דולר אמריקאי כאשר הסחורה העיקרית שהיא ייצאה היא שסתומים והנייר שעוטף את הסיגריות.

## שיתוף פעולה
סמואה והאוניברסיטה הצרפתית בפולינזיה הצרפתית משתפות פעולה. משרד החוץ הצרפתי מנהל פרויקטים משותפים עם סמואה דרך האגף הפסיפי שלו.

## קישורים חיצוניים

* France and Samoa, באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
שלווה

ממוזער|200px|אישה מנגנת במנדולינה בשלווה. ציור מלפני שנת 1943
ממוזער|200px|שלווה בצהרי היום. ציור משנת 1898

**שלווה** היא מצב נפשי של רוגע שקט, ללא התרגשות או הפרעות. זהו מצב שבו האדם חסר דאגות או מתחים.

## גורמים המעודדים יצירה של תחושת שלווה
האדם הממוצע יכול לחוש שלווה בקלות במצב של מנוחה, אך תחושה זו יכולה להתקיים גם במצבי תודעה בעלי רמת עוררות גבוהה יותר. לעיתים ההתמקדות בדבר מה חיצוני או אף פנימי, כמו נשימה, יכולה להיות מרגיעה כשלעצמה. הצבע תכלת מקושר לתחושת השלווה.

ניתן לתרגל ולשפר את היכולת של האדם לחוש בשלווה . על פי רוב נדרשת תודעה מאומנת כדי להישאר במצב של שלווה גם כנגד מספר גבוהה של גירויים שונים והסחות דעת. הסחות דעת רגשיות עלולות להיות מאתגרות במיוחד בהקשר זה. הרגשות השליליים הם האתגר הכי גדול לאדם המנסה להגיע לשלווה עמוקה ומתמשכת. קימות מספר דיסציפלינות המיועדות לקדם ולפתח את היכולת לחוש בשלווה. כמו למשל תפילה, יוגה, אימון הרפיה, אימון נשימתי, מדיטציה.

## שלווה וקשיבות
ג'ון קבט-זין קובע כי "ריכוז הוא אבן היסוד של אימון הקשיבות. הקשיבות שלך תהיה עמידה ככל שהמוח שלך יהיה רגוע ויציב. בלי השלווה פני השטח של מראת הקשיביות יהיו מחוספסים באופן שלא יאפשר להם לשקף דברים באופן מדויק."

## ראו גם
* יישוב הדעת
* רוגע
* סיפוק

## קישורים חיצוניים

* ציטוטים בנושא שלוות נפש, באתר ויקיציטוט

## הערות שוליים

קטגוריה:רגשות
ג'ורג' ארני

סר **ג'ורג' אלפרד ארני** (באנגלית: **George Alfred Arney**; 1810 – 7 באפריל 1883) היה הנשיא השני של בית המשפט העליון של ניו זילנד.

## ראשית חייו
ג'ורג' ארני נולד בעיר סולסברי שבאנגליה, לוויליאם ארני, עורך דין ולמריה שרלוט ארני. הוא התחנך בוינצ'סטר ולמד בקולג' ברייזנוז שבאוניברסיטת אוקספורד. ב-1832 הוא סיים את לימודי התואר הראשון וב-1833 את לימודי התואר השני. ב-1829 הוא התקבל לאכסניית המשפט לינקולנז אין וב-1837 הוסמך כעורך דין.

ב-1835 נשא ארני לאישה את הרייט פאר ושבע שנים לאחר מכן היא הלכה לעולמה.

## ניו זילנד
ב-2 בספטמבר 1857 מונה ארני לתפקיד נשיא בית המשפט העליון של ניו זילנד על ידי משרד המושבות בעצתו של הלורד נשיא בית המשפט העליון של אנגליה, הלורד ג'ון קולרידג'. הוא הגיע לאוקלנד ב-19 בפברואר 1858 על סיפונה של הבריג "גרטרוד". בתפקידו זה שימש ארני בין השנים 1858–1875. ב-1 באוקטובר 1869 הוא מונה למנהלן הממשלה (Administrator of the Government) תחת שלטונו של המושל, סר ג'ורג' בואן והחל לכהן בתפקיד זה ב-21 במרץ 1873 בשלושת החודשים בין סיום כהונתו של בואן לבין הגעתו של המושל הבא, סר ג'יימס פרגוסון ב-14 ביוני 1873. בתקופה זו ניהל ארני בפועל את המושבה.

ב-20 בפברואר 1858, יום לאחר הגעתו לניו זילנד, מונה ארני לחבר ב"מועצה המחוקקת" (הבית העליון של הפרלמנט של ניו זילנד) וכיהן בתפקיד זה עד להתפטרותו ב-13 ביוני 1866. ב-1875 פיטר המושל ג'ורג' גריי את ארני מתפקידו כשופט והוא פרש לעיירה טורקי שבאנגליה. אחיו, שהיה קולונל בצבא הבריטי, ושירת קודם לכן עם הרגימנט ה-58 בניו זילנד, מת ב-1879 והוריש לו ירושה גדולה.

## מותו
סר ג'ורג' ארני מת בטורקי ב-7 באפריל 1883. על שמו נקרא רחוב בעיר פרואה שבאי הצפוני של ניו זילנד.

## קישורים חיצוניים

* Biography in The Cyclopedia of New Zealand, Wellington Provincial District 1897

## הערות שוליים

קטגוריה:שופטים ניו זילנדים
קטגוריה:שופטים בריטים
קטגוריה:ניו זילנדים שנולדו ב-1810
קטגוריה:בריטים שנולדו ב-1810
קטגוריה:נפטרים ב-1883
קטגוריה:בריטים שנפטרו ב-1883
מקסים פלקושצ'נקו

[ממוזער|200px|פלקושצ'נקו במדי [הפועל חיפה (כדורגל)|הפועל חיפה, 2017]]**מקסים "מקס" פְּלָקוּשְׁצֶ'נְקוֹ** (באוקריאנית: **Максим Плакущенко**; נולד ב-4 בינואר 1996) הוא כדורגלן ישראלי יליד אוקראינה, המשחק בעמדת הקשר במכבי נתניה מליגת העל.

## קריירת מועדונים
פלקושצ'נקו נולד בוויניצה שבאוקראינה, ובגיל שלוש עלה לישראל עם משפחתו, והתגוררו בקריית אתא.

בגיל שש החל לשחק כדורגל במחלקת הנוער של הפועל חיפה, וב-21 בפברואר 2015 ערך את הופעת הבכורה שלו בקבוצה הבוגרת של המועדון, כשנכנס כמחליף בדקה ה-90 בניצחון 2–0 על מכבי תל אביב. בתחילת עונת 2015/2016 שותף גם במשחק אחד במסגרת גביע הטוטו, וב-9 באפריל 2016 פתח לראשונה בהרכב הקבוצה הבוגרת, בניצחון 3–2 על הפועל עכו, ובמשחק זה בישל וכבש את שער הבכורה שלו בליגת העל. פלקושצ'נקו שיחק בכל המשחקים שנותרו עד תום העונה, השלים שלושה משחקים רצופים בהם כבש שער, וסייע לקבוצה להישאר בליגת העל.

בעונת 2016/2017 כבש ארבעה שערים ב-27 הופעות בליגת העל. בעונת 2017/2018 שותף לרוב כשחקן מחליף, אך ערך 35 הופעות ליגה, בהן כבש ארבעה שערים, והיה שותף לעונה מוצלחת של הקבוצה, בה העפילה לפלייאוף העליון וסיימה במקום הרביעי בטבלה. בתום העונה זכה בגביע המדינה עם הקבוצה, לאחר שכבש את השער הראשון בניצחון 3–1 במשחק הגמר מול בית"ר ירושלים.

ב-25 בינואר 2019 חתם במכבי חיפה. ב-25 ביולי 2019 כבש את שער הבכורה שלו במועדון, בהפסד 1–3 לשטרסבורג במוקדמות הליגה האירופית. ב-30 במאי 2020 כבש את שער הבכורה בליגה, בהפסד קבוצתו 1–2 להפועל תל אביב.

לקראת עונת 2020/2021 הושאל לעונה אחת להפועל חדרה. ב-14 ביולי2021 הושאל לעונה נוספת להפועל חדרה.

ב-17 ביוני 2022 חתם על חוזה לעונה אחת בקבוצת בודפשט הונבד מליגת העל ההונגרית.

ב-26 ביוני 2023 חתם על חוזה לשתי עונות בקבוצת מכבי נתניה מליגת העל הישראלית.

## קריירת נבחרות
ב-2012 זומן פלקושצ'נקו לנבחרת ישראל עד גיל 17 ובמדיה רשם שתי הופעות. בנבחרת עד גיל 18 ערך חמש הופעות בהן כבש שער אחד, וב-2013 זומן גם לסגל נבחרת הנוער, במדיה ערך חמש הופעות.

ב-31 במאי 2016 ערך את הופעת הבכורה שלו במדי הנבחרת הצעירה של ישראל עד גיל 21, במשחק ידידות מול . ב-2 ביוני 2016 כבש את שער הבכורה שלו בנבחרת הצעירה, במשחק ידידות מול .

## תארים
;הפועל חיפה
*גביע המדינה: 2017/2018
*אלוף האלופים: 2018

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל חיפה
קטגוריה:כדורגלני מכבי חיפה
קטגוריה:כדורגלני הפועל חדרה
קטגוריה:כדורגלני בודפשט הונבד
קטגוריה:ישראלים ילידי אוקראינה
קטגוריה:קריית אתא: כדורגלנים
קטגוריה:עולים בשנות ה-1990
קטגוריה:ויניצה: כדורגלנים
קטגוריה:כדורגלנים ישראלים בהונגריה
קטגוריה:ישראלים שנולדו ב-1996
קטגוריה:אוקראינים שנולדו ב-1996
צבי כתבי

**צבי כַּתָּבִי** (**שרייבמן**) (Zvi Katabi; 5 באוקטובר 1909 – 1963) היה שחיין פולני-ישראלי, אלוף ושיאן פולין בשחייה, אלוף ישראל בשחייה, אלוף המכביה השנייה (1935), מאמן נבחרת ישראל בשחייה וכתב ספורט.

## ביוגרפיה
כתבי נולד בוורשה בשם **גרשון שרייבמן** (בפולנית: **Szrajbman**). אחיו הבכור, איליה שרייבמן (1907–1943), היה שחיין מצטיין אף הוא, אלוף פולין שייצג אותה באולימפיאדת ברלין (1936) ונספה בשואה.

במכביה השנייה (1935) זכה כתבי במדליית זהב במשחה ל-200 מטר חזה בתוצאה של 3:01.8 דקות, לפני אבלס מצ'כוסלובקיה וולטר גולדשמידט מגרמניה.

בתחרות שנערכה בפולין בשנת 1935 זכה כתבי בשתי מדליות זהב, במשחה ל-100 מטר חזה בשיא פולין חדש של 1:23.6 דקות ובמשחה ל-200 מטר חזה בתוצאה של 3:02.4 דקות.

באליפות "הפועל" בשחייה השלישית שנערכה בקיבוץ גבעת חיים בספטמבר 1944 זכה כתבי במקום ראשון במשחה ל-200 מטר חזה בתוצאה של 3:06.1 דקות.

בתחרות שחייה שנערכה בבריכת רמב"ם בתל אביב באוגוסט 1945 קבע כתבי במשחה ל-200 מטר חזה שיא חדש של 3:03.6 דקות. חודש לאחר מכן, באליפות ימק"א בירושלים הוא זכה במקום ראשון במשחה ל-200 מטר חזה בשיא הפועל חדש של 3:03.0 דקות. שיא זה החזיק מעמד כ-5 שנים ונשבר במכביה השלישית על ידי מאיר מוזס (3:02 דקות).

בין היתר עסק כתבי באימון שחייה, היה המאמן הלאומי ונציג ההתאחדות לספורט בישראל, הדריך קורסים למדריכי שחייה וכתב ספורט בעיתונים דבר ועל המשמר.

בתחילת שנות השישים היגר כתבי לדרום אפריקה ועבד כמאמן.

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:שחיינים פולנים
קטגוריה:שחיינים יהודים
קטגוריה:ישראלים ילידי פולין
קטגוריה:שחייני חזה ישראלים
קטגוריה:אלופי המכביה: שחיינים
קטגוריה:שחיינים ארץ-ישראלים
קטגוריה:מאמני שחייה ישראלים
קטגוריה:עיתונאי ספורט ישראלים
קטגוריה:מהגרים ישראלים
קטגוריה:ישראלים שנולדו ב-1909
קטגוריה:ישראלים שנפטרו ב-1963
יחסי טונגה–צרפת

**יחסי טונגה–צרפת** הם היחסים הדיפלומטיים שבין **[[טונגה|ממלכת טונגה]]** לבין **[[צרפת|הרפובליקה הצרפתית]]**. קיים בנוקואלופה סניף של "אליאנס פראנסז", בית ספר ללימוד התרבות והשפה הצרפתית.

## ביקורים מדרג גבוה
ראש ממשלת טונגה השתתף בפסגת צרפת-אוקיאניה הראשונה שנערכה בפפאטה, פולינזיה הצרפתית בשנת 2003. שר החוץ של טונגה השתתף בפסגה השנייה בפריז ב-2006, בפגישה שוחחו שני השרים על מגוון נושאים. גם שר התחבורה וגם שר החוץ הטונגאני הגיעו לפסגת צרפת-אוקיאניה השלישית בנומאה, קלדוניה החדשה.

ראש ממשלת טונגה ערך ביקור פרטי בצרפת במאי 2010, בביקור נפגש עם מספר סנטורים צרפתים החברים בעמותה הפסיפיקפילית "עמותת הידידות צרפת-ונואטו-פסיפיק".

גם בכירים מצרפת ביקרו בטונגה. מזכיר המדינה הצרפתי ביקר בטונגה בשנת 2007 כדי לקחת חלק בפסגת איי האוקיינוס השקט, צרפת מחזיקה בשלוש טריטוריות באוקיינוס ועל כן חברה בארגון איי האוקיינוס השקט. ב-2011 ביקרה משלחת של הסנטורים הצרפתים החברים ב"צרפת-ונואטו-פסיפיק", בהנהגתו של הסנטור ז'אן-פייר דמרליאט. הסנטורים נפגשו עם ראש הממשלה, יו"ר הפרלמנט, שר החינוך, שר החוץ, שר ההדרכה ושר התיירות.

## יחסים כלכליים
היחסים הכלכליים בין צרפת לטונגה הם גדולים יחסית ליחסיה עם מדינות אחרות באוקיינוס השקט, אך קטנים לעומת יחסיה עם כלל מדינות העולם.

בשנת 2015 שווי הסחורה שיוצאה מטונגה לצרפת הוא 132 אלף דולר אמריקאי והיא כללה בעיקר צמחים, פחים מפלסטיק וביגוד לגברים.

באותה השנה צרפת ייצאה לטונגה סחורה בשווי 115 אלף דולר אמריקאי, הסחורה כללה בעיקר מוצרי טלפוניה.

## ראו גם
* יחסי סמואה-צרפת

## קישורים חיצוניים
* France and Tonga, France Diplomatie

## הערות שוליים

קטגוריה:ערכים ללא קטגוריות פיזיות - יחסי חוץ
אביבה סמדר

**אביבה סמדר** (באנגלית: **Aviva Semadar**; 20 במרץ 1935 - 18 במרץ 2025) הייתה זמרת שירי עם, שירים עבריים ושירי יידיש, מלחינה ישראלית, כותבת, מגישה ועורכת תוכניות בתחום המוזיקה העממית ברדיו הגרמני ().

## ביוגרפיה
בישראל נטלה סמדר חלק בתוכניות הרדיו "במעגל", "כרטיס כניסה", "הערב", "ערב אימפרוביזציה", "מועדון הזמר", "עמנו באולפן", "התקליט החדש" ו"ערבי בידור", וכן הספיקה להופיע בפני הקהל הישראלי ברסיטל שירי עמים, שהתקיים באודיטוריום של "בית הרופא" ב-29 בספטמבר 1965. כדוגמת מרבית הפרמיירות שלה, הוקלט אף קונצרט זה על מנת לתרום לכרך השלישי בסדרת התקליטים (12 אינץ') הכוללים מבחר שירים שאספה ולמדה.

משנת 1973 החלה להגיש ברדיו הגרמני תוכנית שבועית על שירי עם. התוכנית שינתה את שמה מספר פעמים ונמשכה עד שנת 2003. סמדר התגוררה בקלן.
היא הופיעה ברחבי העולם עם זמרים כמו מהליה ג'קסון ואחרים ושידרה תוכניות רדיו פופולריות מגוונות בגרמניה בעיקר בנושא מוזיקת עם. בשנת 2003 פרשה מפעילות מוזיקלית.

## קישורים חיצוניים

* אתר המוקדש לאביבה סמדר 
* 
* 
* אביבה סמדר שירי ארץ ישראל

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות גרמניות
קטגוריה:זמרים גרמנים
קטגוריה:בוגרות מכללת לוינסקי לחינוך
קטגוריה:בוגרי מכללת לוינסקי לחינוך
קטגוריה:ישראליות שהיגרו לגרמניה
קטגוריה:ישראלים שהיגרו לגרמניה
קטגוריה:גיטריסטיות ישראליות
קטגוריה:גיטריסטים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:יידישיזם ויידישיסטים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:ישראליות שנולדו ב-1935
קטגוריה:ישראלים שנולדו ב-1935
קטגוריה:ישראליות שנפטרו ב-2025
קטגוריה:ישראלים שנפטרו ב-2025
סלעים נעים

250px|ממוזער|שמאל|אבן זזה ללא התערבות אנושית למרחק של מאות מטרים.
**סלעים נעים** (נקראים גם: **סלעים מחליקים** או **אבנים מתגלגלות**) הם תופעה גאולוגית שבה סלעים נעים וחורצים עקבות של מסלולים ארוכים על פני הקרקע ללא התערבות חיצונית נראית לעין. התופעה נצפתה במספר מקומות בעולם אולם היא ידועה בעיקר בהתרחשותה בעמק המוות בקליפורניה.

## התופעה
לאורך השנים התגלו במספר מקומות בעולם תופעה שבה סלעים גדולים (לעיתים במשקל כמה עשרות קילוגרמים) נעים למרחקים של כמה מאות מטרים במעגלים, בקו ישר, בקשת רחבה, ולעיתים אף בפנייה חדה של 90 מעלות. נצפו סלעים שנעו לאורך יותר מ-200 מטרים במשך חודשיים.

## מחקר
ממוזער|פנייה חדה של 90 מעלות.
התופעה נחקרה לאורך שנים אולם בתחילה לא הצליחו החוקרים למצוא הסבר לתופעה. ההנחה הייתה כי פרצי רוח חזקים מצליחים להזיז את הסלעים. 

בשנת 2014 נמצא ההסבר לתנועת הסלעים. התגלה כי שכבת קרח בעובי של כמה מילימטרים קופאת בלילות החורף הקרים תוך שהיא "מחזיקה" את הסלע. כעת נחוצה רוח קלה בלבד כדי להניע את משטח הקרח ובתוכו הסלע בצורה איטית. תנועת הקרח משאירה אחריה את עקבות התנועה.

## קישורים חיצוניים

* Mystery of Death Valley's Moving Stones Solved, וול סטריט ג'ורנל, 28 באוגוסט 2014

## הערות שוליים

קטגוריה:קליפורניה
קטגוריה:סלעים
ניר מאיר

**ניר מאיר** (נולד ב-8 באוגוסט 1956) הוא איש ציבור שכיהן כמזכ"ל התנועה הקיבוצית בין השנים 2015-2024.

## ביוגרפיה
ניר מאיר נולד בקבוצת שילר כדור שלישי בקיבוץ למרים ואריה מאיר, ולו שתי אחיות. אביו אריה מאיר נהרג ביום הראשון של מלחמת ששת הימים במהלך הקרבות ברצועת עזה. לאחר מותו עוטר בצל"ש, וב-1973 הומר הצל"ש לעיטור העוז על מעשיו של אביו בעת הקרב. את התעודה קיבל ניר מאיר בשם אביו מיצחק רבין, שהיה הרמטכ"ל במלחמת ששת הימים.

לאחר סיום לימודיו התיכוניים, יצא מאיר לשנת שירות במסגרת גרעין עודד בשלומי. הוא התגייס לחיל השריון והוכשר כמפקד טנק. בהמשך סיים קורס קצינים והגיע עד לדרגת סגן-אלוף במילואים.

שימש בתפקידים שונים בקיבוצו: חבר מזכירות הקיבוץ, מרכז הפרדס ומרכז המשק, רכז הקרקעות, ויו"ר ההנהלה הכלכלית של הקיבוץ.

מאיר, כלכלן בהכשרתו, מילא שורה של תפקידים בתנועה הקיבוצית: בשנים 2011 - 2015 כיהן כיו"ר התאחדות הארגונים הכלכליים בקיבוצים. בנוסף שימש כיו"ר ברית פיקוח, ויו"ר אחזקות תנובה של התנועה הקיבוצית. שימש כדירקטור בארגונים שונים:מועצת החלב, מועצת הלול, איגוד התעשייה הקיבוצית, הקרן הקיימת לישראל ועוד.

בשנת 2002 הקים את חברת ק.מ.ה (קבוצת מנהלים הטרוגנית) המתמחה בניהול וליווי קיבוצים. בין כלל הקיבוצים שליוותה החברה שימש מאיר כיו"ר בתשעה קיבוצים.

ב-2015, בעקבות פרישתו של מזכ"ל התנועה איתן ברושי ובחירתו לכנסת, נבחר מאיר להחליפו לאחר שגבר בסיבוב הראשון על ארבעה מתמודדים נוספים, וקיבל 45% מן הקולות.

לאחר בחירתו למזכ"ל, נבחר מאיר למזכיר מחוז הקיבוצים במפלגת העבודה. כמזכ"ל התנועה הקיבוצית התנגד מאיר לקולות שקראו לבטל כנס של התנועה ברמת הגולן לרגל חמישים שנות התיישבות, שעל פי המתנגדים לכנס הגולן הוא שטח כבוש.

בבחירות שהתקיימו בשנת 2019, לראשות התנועה, נבחר לכהונה נוספת של ארבע שנים. הוא זכה ב-55% מקולות הבוחרים.

בתפקידו בתנועה הקיבוצית כרכז הקרקעות פעל מאיר בתחילת המאה הנוכחית, לניטרול השפעות בג"ץ הקרקעות 244/00 ומניעת יישום הכרעת בית המשפט לגבי "צדק חלוקתי" בכל הקשור להקצאת קרקע ביֶתֶר לאגודות קיבוציות. מאיר קידם רבות סדרה של תקנות במינהל מקרקעי ישראל שהפכו את הכרעת הבג"ץ לאות מתה.

מאיר לא התמודד בבחירות לראשות התנועה הקיבוצית בפברואר 2024, והוחלף על ידי ליאור שמחה שנבחר במקומו.

## חיים אישיים
מאיר נשוי ואב לארבעה ומתגורר בקבוצת שילר. בנו נדב הוא מ"מ לוחם בגדוד 50 של חטיבת הנח"ל.

## קישורים חיצוניים

* 
* 
* 
* 
* 

## הערות שוליים

קטגוריה:מזכירי התנועה הקיבוצית
קטגוריה:מזכירי קיבוצים
קטגוריה:קבוצת שילר: אישים
קטגוריה:כלכלנים ישראלים
קטגוריה:פעילי מפלגת העבודה
קטגוריה:סגני-אלופים בצה"ל
קטגוריה:בוגרי האוניברסיטה העברית בירושלים: חקלאות
קטגוריה:יתומי צה"ל
קטגוריה:ישראלים שנולדו ב-1956
דניס ליל

**דניס ליל** (באנגלית: **Denis Lill**; נולד ב-22 באפריל 1942) הוא שחקן בריטי יליד ניו זילנד.

## ביוגרפיה
ליל נולד בהמילטון שבניו זילנד. ב-1959 הצטרף לחיל האוויר המלכותי של ניו זילנד (RNZAF). בהיותו בחיל האוויר הביע עניין בתיאטרון חובבים ובחיקוי דמויות מתוכנית *[[The Goon Show]]* של ה-BBC. במהלך הקריירה שלו בחיל האוויר השתתף בהפקות של אופרה ותיאטרון. ב-1967 היגר מניו זילנד לבריטניה.

בין תפקידיו הרבים של ליל בקולנוע ובטלוויזיה כלולים "Fall of Eagles" (מ-1974), הסדרה "אדוארד השביעי" (1975), "ניצולים" (1975–1977), הסרט "הנשר נחת" (1977), המותחן "Bad Blood" וסרט ההרפתקאות "סקרלט פימפרנל" (1982), שיחק בתפקיד ויליאם נוקס ד'ארסי במיני-סדרה "Reilly, Ace Of Spies" (מ-1983), בסדרה "רמפול" (1983–1992), "מאפ ולוצ'יה" (1985–1986), "על שוטים ואנשים" (1989–1992), הסרט "באטמן" (1989), "ברנרד והג'יני" (1991), "ריצ'רד השלישי" (1995), "אוויטה" (1996), "מלחמת האופיום" (1997), "רבקה" (1997), ובסדרה "The Royal" בשנים 2003–2011.

ליל הופיע פעמיים בסדרת המדע בדיונית של ה-BBC "דוקטור הו". ב-1977 גילם את ד"ר פנדלמן במיני-סדרה "Image of the Fendahl", וב-1984 שיחק בתפקיד סר ג'ורג' הצ'ינסון במיני-סדרה "The Awakening". אחרי שהופיע בפרק אחד בעונה הראשונה של הסדרה הפוסט-אפוקליפטית "ניצולים" של טרי ניישן, קיבל ליל תפקיד ראשי בעונה השנייה והשלישית של הסדרה. בשנות התשעים של המאה העשרים שיחק בקומדיות המצבים "Outside Edge" בתפקיד דניס, וב"על שוטים ואנשים" בדמות אלן פארי, אביה של קסנדרה.

עוד הופיע ליל בתפקיד חבר הפרלמנט השיכור סר טלבוט בוקסומלי בפרק בעונה השלישית של "הפתן השחור" (Blackadder the Third), ובתפקיד השמש בספיישל חג המולד "Blackadder's Christmas Carol". ב-1993 שיחק בדמות סר רובן אסטוול בפרק "The Underdog" בסדרת הטלוויזיה "פוארו". הוא הופיע בפרק "Gunmen of the Apocalypse" בסדרה "ננס אדום". ב-2002 גילם את קלמנט אטלי בסרט הטלוויזיה "ברטי ואליזבת". בשנים 2003 עד 2011 כיכב לי בדרמה "The Royal" של ערוץ ITV1 בתפקיד מנתח בכיר מר רוז. ברדיו הופיע ליל במחזה "The Christian Brothers" מאת רון בלייר. ב-2014 השתתף בסדרה .

בפברואר 2016 הופיע ליל בפרק "A Dying Art" בעונה ה-18 של סדרת הפשע "רציחות במידסומר" של רשת ITV.

### חיים אישיים
ליל מתגורר בריים אינטרינסקה שבדורסט. הוא נשוי לוונסה ולבני הזוג שני ילדים.

## פילמוגרפיה

## קישורים חיצוניים

* Denis Lill's page on his agent's website

## הערות שוליים

קטגוריה:שחקני קולנוע וטלוויזיה בריטים
קטגוריה:שחקני קולנוע וטלוויזיה ניו זילנדים
קטגוריה:בריטים שנולדו ב-1942
תקרית הדם המושחת

**תקרית הדם המושחת** (באנגלית: **Corrupted Blood incident**) הייתה מגפה וירטואלית במשחק ה-MMORPG וורלד אוף וורקראפט שהחלה ב-13 בספטמבר 2005 ונמשכה כשבוע.

התנאים והתגובות למגפה עוררו עניין רב בקרב אפידמיולוגים, בגלל הדמיון לצורת ההתנהגות האפשרית של האוכלוסייה האנושית במקרה של מגפה אמיתית.

## סקירת התקרית

המגפה החלה כאשר צורפה למשחק הפשיטה *Zul'Gurub* והבוס שלה, *Hakkar*, שכאשר הובס היה מטיל לחש בשם "דם מושחת" שהוריד את נקודות החיים של השחקן בכמויות גדולות לאורך זמן.

הלחש, שאמור היה לפעול במשך מספר שניות בלבד, ורק בתוך האזור *Zul'Gurub*, התפשט במהרה בתוך העולם הווירטואלי בגלל טעות בקוד שאפשרה לחיות מחמד ולמשרתים לשאת את ה"מחלה" אל מחוץ לאזור המוגדר. בכוונה ובטעות, כלומר שהיו "טרולים" שהפיצו את המחלה בכוונה, החלה מגפה שהרגה במהרה דמויות בדרגות נמוכות, פגעה בדמויות בדרגות גבוהות ושינתה את טקטיקת המשחק עד מאוד, שכן שחקנים עשו מה שביכולתם כדי להימנע מהידבקות.

על אף ניסיונות לפתרון הבעיה כמו הסגרים כפויים על ידי המתכנתים ובריחה של שחקנים מהשרתים, נמשכה המגפה שבוע עד שסדרה של אתחולים והוספה של טלאי תוכנה אפשרה השתלטות על המגפה.

## שימוש במחקר

### שימוש במחקר אפידמיולוגי

במרץ 2007 פרסם רן בליצר, רופא ואפידמיולוג מאוניברסיטת בן-גוריון בנגב, מאמר בירחון "אפידמיולוגיה" אשר מתאר את הדמיון בין ההתפרצות הזו לבין התפרצויות של מחלות אחרות, כגון סארס או שפעת העופות. בליצר טען כי משחקי תפקידים יכולים לשמש כפלטפורמה מתקדמת למידול של הפצת מחלות. 

ב-2008, בכנס *Games for Health* בבולטימור, מרילנד קראה נינה פפרמן, דוקטור לבריאות הציבור ורפואת משפחה באוניברסיטת טאפטס, לחקר התקרית, וציינה את הדמיון בינה לבין מגפות אחרות, בנוסף להיות הנבדקים אנשים אמיתיים ולא סימולציות, והציעה ליצור מגפות מבוקרות בתוך המשחק לצרכים מחקריים.

ד"ר גארי סמית', פרופסור לגנטיקה של אוכלוסיות ולאפידמיולוגיה באוניברסיטת פנסילבניה, העיר שהסתכלות על התקרית עדיפה על מודלים מתמטיים, שכן "מודלים מתמטיים לא לוקחים בחשבון את התנהגות החולה".

במודלים שנבנו בעקבות התקרית נעשה שימוש במהלך התפרצות מגפת הקורונה.

### שימוש בחקר טרור

באנליזה של התקרית, אמר צ'ארלס בלייר, סגן מנהל במרכז לחקר טרור ומודיעין, כי התקרית יכולה לשמש כדרך חדשה לחקר התנהלות של תאי טרור. על אף שהארגון כבר חוקר את הנושא באמצעות מודלים ממוחשבים, אומר בלייר שהתקרית מדמה את המצב בצורה יותר מציאותית כיוון שבתקרית הזו היו מעורבים אנשים אמיתיים, ולכן יכולה התקרית לספק מודלים יותר מציאותיים למנתחי מידע שעוסקים בתחום המודיעין הצבאי.

## קישורים חיצוניים
* 
* 
* 

## הערות שוליים

קטגוריה:בליזארד
קטגוריה:וורקראפט
קטגוריה:מגפות
הגביע הרוסי בכדורגל 2017/2018

[300px|ממוזער|[וולגוגרד ארנה שאירח את משחק הגמר, שנערך ב-9 במאי 2018, בציון יום הניצחון על הנאצים.]]
**[[הגביע הרוסי בכדורגל]] 2017/2018** — הוא טורניר כדורגל, שנערך בשיטת הדחה, החל משלב 1/256 גמר. הקבוצה שניצחה בגמר הטורניר הייתה אמורה לקבל את הזכות לשחק בליגה האירופית 2018/2019 (משלב הבתים) ולהתמודד גם נגד אלופת רוסיה 2017/2018 במשחק הסופר קאפ הרוסי, אך טוסנו שזכתה באופן סנסציוני פורקה חודש לאחר הזכייה בתואר ולא זכתה לממש זכות זו.

לוקומוטיב מוסקבה, שזכתה בגביע הרוסי בכדורגל 2016/2017, הודחה כבר בשלב 16 האחרונות, אם כי זכתה באליפות באותה עונה.
## ייצוג מועדונים
# ליגת העל (ליגת העל): 16 מועדונים;
# ליגת המשנה (ליגת הכדורגל הלאומית): 18 מועדונים (קבוצות-בת לא נוטלות חלק בטורניר);
# הליגה השנייה (ליגת הכדורגל המקצוענית): 58 (לא כולל קבוצות-בת);
# הליגה השלישית (ליגת הכדורגל החובבנית): 3 מועדונים: דינמו-סטארט קוסטרומה, זבזדה סנקט פטרבורג, מטאלורג אשה;
# הליגה הרביעית (הליגה האזורית): 2. מועדונים: בלוגורסק — אלופת מחוז אמור, דלין איז'בסק — אלופת הרפובליקה האודמורטית.

סה"כ 97 מועדונים השתתפו בטורניר.

## שלבי הכרעה
### 32 האחרונות
החל משלב זה מתמודדות קבוצות מליגת הכדורגל הלאומית (למעט זניט-2 סנקט פטרבורג ו"ספרטק-2 מוסקבה").

### 16 האחרונות
משלב זה מתמודדות קבוצות ליגת העל הרוסית בכדורגל. הגרלת המשחקים נערכה ב-29 באוגוסט במשרדי ארגון ליגת העל הרוסית בכדורגל במוסקבה.

## תרשים ההכרעה

## קישורים חיצוניים
* גביע רוסיה 2017/2018  באתר "חיי הכדורגל"
* גביע רוסיה 2017/2018 באתר ליגת הכדורגל המקצוענית
* גביע רוסיה 2017/2018 באתר ליגת העל
* תקנון גביע רוסיה 2017/2018
גביע רוסיה, באתרי הליגות האזוריות, באתר האינטרנט של הליגה הרוסית השנייה:
* מערב-מרכז
* דרום
* אורל ועבר הוולגה
* מזרח
## הערות שוליים

קטגוריה:2017 ברוסיה
קטגוריה:2018 ברוסיה
קטגוריה:הגביע הרוסי בכדורגל
אגם צ'ישמיג'יו

[שמאל|250px|ממוזער| [גן צ'ישמיג'יו ובתוכו אגם צ'ישמיג'יו, מפת הגן]]
**אגם צ'ישמיג'יו** (ברומנית: **Lacul Cișmigiu**) הוא אגם השוכן בגן צ'ישמיג'יו, במרכז בוקרשט, ברומניה.

לאגם שטח של 29,500 מטרים רבועים, אורכו 1,3 קילומטרים, רוחבו 50 מטר ועומקו נע בין מטר לשניים. בעונת החורף האגם קופא והופך למשטח החלקה על הקרח.

האגם היה בעברו נפתול של דמבוביצה, שהתנתק ממנו בעקבות שינוי נתיב הנחל. בתקופתו של השליט מאתיי בסאראב המקום כונה "הביצה של הסוחר דורה".

ממוזער|מרכז|500px|אגם צ'ישמיג'יו

## קישורים חיצוניים

* מפת האגם 
* אגם הברבורים שרוקדים גם בגן צ'ישמיג'יו 

צ'ישמיג'יו
קטגוריה:בוקרשט: גאוגרפיה
אליפות ברזיל בכדורגל 1978

**אליפות ברזיל בכדורגל 1978 **(בפורטוגזית: **IV Copa Brasil**) הייתה הפעם ה-23 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-25 במרץ 1978 והסתיימו ב-13 באוגוסט 1978.

בתחרות השתתפו 74 קבוצות. התחרות נערכה במספר שלבים:
* הקבוצות חולקו ל-6 בתים תוך קיום משחק בית ומשחק חוץ בין קבוצות הבית.
* בשלב השני הוקמו 10 בתים. בית א'-ד' כללו 6 קבוצות (6 קבוצות מכל בית של השלב הראשון).קבוצות של בתים אלו ערכו משחקים בשיטת משחק בודד בין הקבוצות. 6 קבוצות מכל בית העפילו לשלב השלישי. בנוסף לכך הוקמו 7 בתים נוספים. בבתים אלו קבוצות ערכו עם הקבוצות של אותו בית משחק בודד. הקבוצה המנצחת של הבית העפילה לשלב השלישי.
* השלב השלישי 32 קבוצות הולקו ל-4 בתים. המשחקים נערכו בשיטת משחק בודד בין הקבוצות.
* בשלב הרביע השתתפו 8 קבוצות. המשחקים נערכו בשיטת משחק בית ומשחק חוץ בשלב רבע הגמר, חצי הגמר והגמר. משתתפי משחק הגמר העפילו לגביע ליברטדורס.

במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. אם ניצחון הושג בהפרש של שני שערים או יותר, לקבוצה המנצחת הוענקה נקודה נוספת.

גוארני זכתה באליפות. זו הייתה הזכייה הראשונה בתולדות המועדון.

מנצחת התחרות וסגניתה העפילו לגביע ליברטדורס 1979.

## משתתפי התחרות לפי [[מדינות ברזיל]]

## השלב השלישי

### בית א'

### בית ב'

### בית ג'

### בית ד'

## שלב הגמר

## משחקי הגמר

משתתפי משחק הגמר העפילו לגביע ליברטדורס

## שחקנים מצטיינים
פאוליניו, שחקנה של ואסקו דה גאמה כבש 19 שערים וזכה בתואר מלך השערים של האליפות. 

פלקאו, שחקנה של אינטרנציונל זכה בפרס "כדור הזהב" לכדורגלן העונה של עיתון ספורט ברזילאי Placar.

## קישורים חיצוניים
*נתונים מאתר rsssf
* נתונים מאתר zerozero

ברזיל
קטגוריה:עונות באליפות ברזיל בכדורגל
הארי ג'יילס

**הארי ליי ג'יילס השלישי** (באנגלית: **Harry Lee Giles III**; נולד ב-22 באפריל 1998) הוא כדורסלן אמריקאי, המשחק בעמדות הפאוור פורוורד והסנטר.

## ראשית חייו
ג'יילס נולד בווינסטון סיילם שבקרוליינה הצפונית, אביו שיחק כדורסל באוניברסיטה של וינסטון סיילם. ג'יילס שיחק כדורסל בתיכון מקומי, ולאחר מכן עבר לאקדמיית הכדורסל של אוק היל שבווירג'יניה.

בליגת המכללות שיחק ג'יילס באוניברסיטת דיוק ולאחר שנה אחת בחר לוותר על המשך הלימודים באוניברסיטה ולעבור לשחק בליגת ה-NBA.

## קריירה מקצועית
### סקרמנטו קינגס
ג'יילס נבחר בדראפט ה-NBA 2017 בבחירה ה-20 על ידי סקרמנטו קינגס, אולם החמיץ את עונת  כולה בשל פציעה. בעונת  שימש כשחקן מחליף, וקלע 7.0 נקודות בממוצע למשחק. במהלך חודש נובמבר נשלח לקבוצת סטוקטון קינגס מליגת הפיתוח. במשחק הבכורה בקבוצה קלע 30 נקודות, ולמחרת הוחזר לסקרמנטו להמשך העונה.

### פורטלנד טרייל בלייזרס
לקראת עונת  חתם ג'יילס על חוזה בקבוצת פורטלנד טרייל בלייזרס.

## סטטיסטיקות הקריירה
### בליגת ה-NCAA

### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:וינסטון סיילם: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת דיוק
קטגוריה:כדורסלני סקרמנטו קינגס
קטגוריה:כדורסלני פורטלנד טרייל בלייזרס
קטגוריה:בחירות דראפט של פורטלנד טרייל בלייזרס
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1998
הולמס & ווטסון

**הולמס & ווטסון** (באנגלית: **Holmes and Watson**) הוא סרט קומי אמריקאי שבוים ונכתב על ידי הישראלי-אמריקאי איתן כהן. בסרט כיכבו וויל פרל, ג'ון סי. ריילי, לורן לפקוס, רוב בריידון, קלי מקדונלד, רבקה הול, רייף פיינס ויו לורי. הסרט יצא לאקרנים ב-21 בדצמבר 2018 והופץ על ידי סרטי קולומביה.

הסרט נכשל בקופות, ספג ביקורות שליליות רבות וזכה בפרס פטל הזהב (פרס ראזי) בקטגוריית הסרט הגרוע ביותר לשנת 2018, בנוסף הוא זכה בקטגוריית הרימייק הגרוע, שחקן המשנה הגרוע לג'ון ס. ריילי והבמאי הגרוע ביותר לאיתן כהן.
## צוות השחקנים

## הפקה
### [[ליהוק]]
ביולי 2008 דווח כי סאשה ברון כהן יגלם את שרלוק הולמס ווויל פרל יגלם את ד"ר ווטסון, בגרסה קומית של שרלוק הולמס בהפקת ג'אד אפטאו, לפי תסריט שנכתב על ידי איתן כהן עבור סרטי קולומביה

ב-17 באוגוסט 2016, דווח כי פארל וג'ון סי. ריילי יככבו בסרטו של איתן כהן. ב-14 בנובמבר 2016, לורן לפקוס לוהקה לסרט לגלם את מילי, מושא אהבתו של שרלוק. ב-17 בנובמבר 2016, רוב בריידון, קלי מקדונלד, רבקה הול הצטרפו לצוות השחקנים. ב-6 בינואר 2017, הצטרפו גם רייף פיינס ויו לורי.
### צילומים
הצילומים החלו בתחילת דצמבר 2016 בלונדון באולפני שפרטון. בתחילת פברואר 2017, צוות הצילום התמקם בהמפטון קורט.
## יציאה לאקרנים
תחילה הסרט תוכנן לצאת להקרנות מסחריות ב-3 באוגוסט 2018. באוגוסט 2017, התאריך הוזז ל-9 בנובמבר 2018 שמאוחר יותר נדחה ל-21 בדצמבר 2018. במזרח אירופה הסרט שוחרר ב-24 בינואר 2019.

## קישורים חיצוניים

* קדימון הסרט באתר יוטיוב
**ביקורות**
* 
* 

## הערות שוליים

קטגוריה:סרטי 2018
קטגוריה:סרטי קומדיה אמריקאיים
קטגוריה:סרטי קולומביה
קטגוריה:סרטים באנגלית
קטגוריה:לונדון בקולנוע
קטגוריה:זוכי פרס פטל הזהב: סרטים
קטגוריה:סרטי שרלוק הולמס
גוארני (כדורגל)

**גוארני** הוא מועדון כדורגל ברזילאי המייצג את העיר קמפינס שבברזיל. המועדון משחק בסרייה ב' שהיא הליגה השנייה בברזיל. 

המועדון הוקם בשנת 1911 ושיחק באליפות סאו פאולו. במהלך השנים הוא לא זכה אף פעם באליפות סאו פאולו. בשנת 1978 הוא זכה באליפות ברזיל. בעקבות כך, הוא העפיל לגביע ליברטדורס 1979 והגיע לרבע הגמר.

במסגרת הארצית המועדון שיחק שנים רבות בליגה הבכירה.

## כדורגלנים מפורסמים
* קארקה 
* אאילטון 
* מרסיו אמורוזו
* סוני אנדרסון
* ז'ונאס

## קישורים חיצוניים

* 

קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1911
קטגוריה:מדינת סאו פאולו
בריכת רמב"ם

[300px|ממוזער|שמאל|בריכת רמב"ם ב[שנות ה-50 של המאה ה-20]]
**בריכת רמב"ם** הייתה בריכת שחייה שנבנתה בגבעת רמב"ם בשנת 1945 – הבריכה הציבורית הראשונה שהוקמה ביישוב העברי, בשטח עיריית גבעתיים. עם השנים הבריכה חודשה, אך כיום היא סגורה בהוראת משרד הבריאות וטרם נמצא לה זכיין מפעיל.

## היסטוריה
בריכת השחייה נחנכה בתחילת אוגוסט 1945, בשכונת גבעת רמב"ם על ידי "החברה לפיתוח בריכות שחייה", בתכנונו של האדריכל מאיר הורמן. הקמת הבריכה היא פרי יוזמה של אלי פביאן, מורה לחינוך גופני, וישראל טייבר, "מוכתר גבעת רמב"ם", שאמר בנאום בטקס החנוכה: .

בריכת רמב"ם הקדימה את בריכת גלי גיל שנפתחה שנה מאוחר יותר. בטקס חנוכת הבריכה גזרה את הסרט הגברת סוניה אמירוב והשתתפו ילדים מ"הפועל" מ"מכבי-עתיד". גודלה של הבריכה הוא 25 מטר לאורך ו-12.5 מטר לרוחב ועומקה מתחיל מ-90 ס"מ ועד ל-2.5 מטר. לצידה נבנתה בריכה קטנה לפעוטות.

שבוע לאחר חנוכת הבריכה, נערכה בה תחרות שחייה ראשונה לעיני כ-1,000 צופים ובהשתתפות השחיין הבינלאומי מהפועל תל אביב צבי כתבי, שקבע במשחה ל-200 מטר חזה שיא הפועל חדש ויונה לדזינסקי שקבע במשחה ל-100 מטר גב שיא הפועל חדש נוסף. בסיום תחרות השחייה נערך משחק כדורמים בין קבוצה של חיל התעופה הבריטי ממצרים לקבוצת הפועל תל אביב. בסיום המשחק ניצחה הקבוצה האורחת ממצרים 5–4. (תוצאת המחצית הייתה 4–1 לטובת הפועל תל אביב).

בשנת 2018 נסגרה הבריכה בהוראת משרד הבריאות, מכיוון שלא עמדה בתקנים וטרם נקבע היזם שיפעיל אותה מחדש. במבנה פועל מכון כושר וסטודיו.

בינואר 2026 פורסמה תוכנית לשיקום הבריכה לקראת פתיחתה בקיץ.

## ראו גם
* בריכת גלי גיל

## קישורים חיצוניים

* 
* ניר ארנון - בריכת רמב"ם בגבעתיים תשופץ ותשודרג , באתר mynet, 6 באפריל 2009
* 

## הערות שוליים

רמב"ם
קטגוריה:גבעתיים: ספורט
קטגוריה:גבעתיים: מבנים
קטגוריה:בנייה ופיתוח בתקופת המנדט
יחסי מיקרונזיה–צרפת

**יחסי מיקרונזיה–צרפת** הם היחסים הדיפלומטיים שבין **[[מיקרונזיה|המדינות הפדרליות של מיקרונזיה]]** לבין **[[צרפת|הרפובליקה הצרפתית]]**.

## ייצוג
* צרפת מיוצגת במיקרונזיה באמצעות שגרירותה במנילה, הפיליפינים. היא מחזיקה גם קונסוליה בפליקיר בירת מיקרונזיה.
* מיקרונזיה לא מיוצגת בצרפת בשום דרג שהוא.

## ביקורים מדרג גבוה
נשיא מיקרונזיה עמנואל מורי נכח בפסגת צרפת-אוקיאניה השלישית ב-31 ביולי 2009 בנומאה, קלדוניה החדשה. הנשיא השתתף גם בפתיחת משחקי האוקיינוס השקט באותה העיר באוגוסט 2011 בנוכחות ניקולא סרקוזי נשיא הרפובליקה הצרפתית. הנשיא פיטר כריסטיאן השתתף בפסגת צרפת-אוקיאניה הרביעית בפריז ובוועידת האקלים כמה ימים מאוחר יותר.

## יחסים כלכליים
מיקרונזיה ייצאה לצרפת בשנת 2015 סחורה בשווי 20.1 אלף דולר אמריקאי שכללה בעיקר מחשבים. צרפת ייצאה למיקרונזיה באותה השנה סחורה בשווי 495 אלף דולר אמריקאי שכללה בעיקר ציוד להגנה במקרה של מתח נמוך, טלפונים ופלסטיק ממוחזר.

## קישורים חיצוניים
* France and the Federated States of Micronesia, France Diplomatie
* אתר שגרירות צרפת במנילה, הפיליפינים

## הערות שוליים

קטגוריה:ערכים ללא קטגוריות פיזיות - יחסי חוץ
אליפות ברזיל בכדורגל 1979

**אליפות ברזיל בכדורגל 1979** (בפורטוגזית: **V Copa Brasil**) הייתה הפעם ה-24 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-16 בספטמבר 1979 והסתיימו ב-23 בדצמבר 1979.  

בתחרות השתתפו 94 קבוצות (20 יותר מהעונה הקודמת). התחרות נערכה במספר שלבים:

* 80 קבוצות חולקו ל-8 בתים תוך קיום משחק בית ומשחק חוץ בין קבוצות הבית. בסוף השלב 44 קבוצות העברו לשלב השני. כל בית כלל 10 קבוצות, אך מספר קבוצות שהובעברו לשלב השני בכל בית לא היה זהה. היו בתם שמהם העפילו 4 קבוצות והיו בתים שמהם העפילו 8 קבוצות.
* בשלב השני לתחרות התווספו 12 קבוצות מריו דה ז'ניירו וסאו פאולו. הוקמו 7 בתים עבטר 56 קבוצות. קבוצות של בתים אלו ערכו משחקים בשיטת משחק בודד בין הקבוצות. מכל בית שתי קבוצות היו עולות לשלב השלישי.
* השלב השלישי לתחרות הצטרפו גוארני ופלמיירס (הפינליסים של האליפות הקודמות). כאשר לקורינתיאנס, סנטוס סאו פאלו ופורטוגזה נודע על החלטה זו, הם דרשו לקבל זכות להצטרף לתחרות בשלב בשלישי. כאשר דרישתם לא התקבלה הם החליטו לא להשתתף באליפות כלל. הקבוצות אורגנו ב-4 בתים. מנצחי הבתים העפילו לשלה הרביעי.
* בשלב הרביע השתתפו 4 קבוצות. המשחקים נערכו בשיטת משחק בית ומשחק חוץ בשלב חצי הגמר והגמר. משתתפי משחק הגמר העפילו לגביע ליברטדורס

במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. במידה וניצחון הושג בהפרש של שני שערים או יותר, לקבוצה המנצחת הוענקה נקודה נוספת. 

מועדון ספורט אינטרנסיונל זכתה באליפות. זו הייתה הזכייה השלישית בתולדות המועדון.

מנצחת התחרות וסגניתה העפילו לגביע ליברטדורס 1980.

## משתתפי התחרות לפי [[מדינות ברזיל]]

## השלב השלישי
### בית א'

### בית ב'

### בית ג'

### בית ד'

## שלבי הגמר

משתתפי משחק הגמר העפילו לגביע ליברטדורס

## שחקנים מצטיינים
סזאר, שחקנה של אמריקה (ריו דה ז'ניירו) כבש 13 שערים וזכה בתואר מלך השערים של האליפות. 

פלקאו, שחקנה של אינטרנציונל זכה בפרס "כדור הזהב" לכדורגלן העונה של עיתון ספורט ברזילאי Placar. זאת בפעם השנייה ברציפות.

## קישורים חיצוניים

*נתונים מאתר rsssf
* נתונים מאתר zerozero

ברזיל
קטגוריה:עונות באליפות ברזיל בכדורגל
פורקאן קורקמז

**פורקאן קורקמז** (בטורקית: **Furkan Korkmaz**; נולד ב-24 ביולי 1997) הוא כדורסלן טורקי, המשחק בעמדות הקלע והסמול פורוורד בחצ'שהיר קולג'י מהליגה הטורקית הראשונה בכדורסל. חבר נבחרת טורקיה בכדורסל מאז שנת 2015.

## קריירה מקצועית
### אירופה
קורקמז נולד באיסטנבול שבטורקיה. הוא שיחק כדורסל בקבוצת הנוער של אנאדולו אפס. בשנת 2013 הושאל לקבוצת פרטבניאל מהליגה השנייה בטורקיה. ב-2014 שיחק לראשונה בקבוצה הבוגרת של אנאדולו אפס, הוא זכה עם הקבוצה בגביע הטורקי ובסופרקאפ. בדצמבר 2016 הושאל לקבוצת באנוויט מהליגה הראשונה וליגת האלופות בכדורסל. הוא רשם בליגה הטורקית ממוצע של 10.8 נקודות, 3.8 ריבאונדים ו-2.2 אסיסטים למשחק וזכה עם הקבוצה בגביע הטורקי, לראשונה בתולדותיה. בליגת האלופות סייע לקבוצתו להעפיל למשחק הגמר ורשם ממוצע של 10.4 נקודות, 4.1 ריבאונדים ו-2.2 אסיסטים למשחק.

### פילדלפיה 76'
קורקמז נבחר במקום ה-26 בדראפט ה-NBA 2016 על ידי פילדלפיה 76', וחתם בקבוצה ביולי 2017. במהלך עונת הרוקי נשלח מספר פעמים לקבוצת הפיתוח של פילדלפיה מליגת הפיתוח של ה-NBA, דלאוור 87'.

## נבחרת טורקיה
משנת 2013 חבר קורקמז בנבחרות טורקיה. הוא סיים עם הנבחרת במקום השביעי באליפות אירופה עד גיל 16 ב-2013, בה סיים כמלך הסלים עם 25.2 נקודות למשחק. ב-2014 היה שותף לזכיית הנבחרת עד גיל 18 באליפות אירופה שנערכה בטורקיה. ב-2015 זכה עם הנבחרת עד גיל 18 במדליית כסף באליפות שהתקיימה ביוון, הוא קלע 16.1 נקודות למשחק ונבחר לחמישיית הטורניר. באותה שנה סיים עם הנבחרת עד גיל 19 במקום השלישי באליפות העולם שהתקיימה ביוון, באליפות קלע 13.7 נקודות למשחק ונבחר לחמישיית הטורניר.

בספטמבר 2015 שיחק בנבחרת הבוגרת של טורקיה באליפות אירופה שנערכה בגרמניה ובצרפת. הוא שיחק בנבחרת גם בטורניר הקדם אולימפי ב-2016. באליפות אירופה בכדורסל 2017 רשם ממוצע של 10.5 נקודות למשחק.

## סטטיסטיקות הקריירה
### ביורוליג

### בעונה הסדירה של ה-NBA

### בפלייאוף ה-NBA

## קישורים חיצוניים

* קורקמז המעט יותר מנוסה רוצה לעזור לטורקיה לעלות שלב, אתר פיב"א, 6 ביוני 2017

## הערות שוליים

קטגוריה:כדורסלנים טורקים
קטגוריה:כדורסלני אנאדולו אפס
קטגוריה:כדורסלני באנוויט
קטגוריה:כדורסלני נבחרת טורקיה
קטגוריה:כדורסלני פילדלפיה 76'
קטגוריה:בחירות דראפט של פילדלפיה 76'
קטגוריה:טורקים שנולדו ב-1997
אליפות ברזיל בכדורגל 1980

**אליפות ברזיל בכדורגל 1980** (בפורטוגזית: **Taça de Ouro de 1980**) הייתה הפעם ה-25 בו נערכה תחרות ארצית בכדורגל בברזיל. לראשונה היא אורגנה על ידי קונפדרציית הכדורגל הברזילאית. אחד ההחלטות החשובות שהתקבלו היה צמצום משמעותי של הקבוצות המשתתפות - מ-94 ל-44. בעקבות הקמת ליגת משנה הוסדר מעבר ממנה לדרג בכיר של התחרות. המשחקים החלו ב-23 בפברואר 1980 והסתיימו ב-1 ביוני 1980.  

בתחרות השתתפו 44 קבוצות. התחרות נערכה במספר שלבים:

* 40 קבוצות חולקו ל-4 בתים תוך קיום משחק בודד בין קבוצות הבית. 
* בשלב השני בעקבות תוצאות של ליגת משנה הברזילאית לתחרות התווספו אמריקה (סאו פאולו), אמריקנו, באנגו ורסיפה. בשלב זה 32 קבוצות (28 מהשלב הראשון ו-4 שהצטרפו) התמודדו ב-8 בתים על 16 מקומות בשלב השלישי.
* בשלב השלישי 16 קבוצות ב-4 בתים התמודדו על העלייה לחצי הגמר.
* בשלב הרביע השתתפו 4 קבוצות. המשחקים נערכו בשיטת משחק בית ומשחק חוץ של חצי הגמר והגמר. משתתפי משחק הגמר העפילו לגביע ליברטדורס.

במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו.

פלמנגו זכתה באליפות. זו הייתה הזכייה הראשונה בתולדות המועדון. 

מנצחת התחרות וסגניתה העפילו לגביע ליברטדורס 1981.

## משתתפי התחרות לפי [[מדינות ברזיל]]

## השלב השלישי
### בית א'

### בית ב'

### בית ג'

### בית ד'

## שלבי הגמר

משתתפי משחק הגמר העפילו לגביע ליברטדורס

## שחקנים מצטיינים
זיקו, שחקנה של פלמנגו כבש 21 שערים וזכה בתואר מלך השערים של האליפות. 

טוניניו סזאר, שחקנה של אתלטיקו מיניירו זכה בפרס "כדור הזהב" לכדורגלן העונה של עיתון ספורט ברזילאי Placar. זאת בפעם השנייה בקריירה.

## קישורים חיצוניים
*נתונים מאתר rsssf
* נתונים מאתר zerozero

ברזיל
קטגוריה:עונות באליפות ברזיל בכדורגל
יחסי איי שלמה – צרפת

**יחסי איי שלמה–צרפת** הם היחסים הדיפלומטיים הרשמיים שבין **[[איי שלמה]]** לבין **[[צרפת|הרפובליקה הצרפתית]]**.

## ביקורים מדרג גבוה
שר החוץ של איי שלמה, מר ויליאם האומאאה, השתתף בפסגת צרפת-אוקיאניה השלישת שנערכה בנומאה, קלדוניה החדשה ב-31 ביולי 2009. ראש ממשלת איי שלמה, מר גורדון דארסי לילו, נסע לנומאה לפסגת מדינות האוקיינוס השקט ה-21 בשנת 2014. איי שלמה יוצגה על ידי שגרירתה באו"ם בפסגת צרפת-אוקיאניה הרביעית ובוועידת האקלים בפריז ב-30 בנובמבר ובשבוע הראשון של דצמבר 2015 בהתאמה.

## יחסים כלכליים
עסקים צרפתיים מעורים יותר באזור האוקיינוס השקט ובמיוחד באיי שלמה כאשר סוכנות צרפתית פרטית לאנרגיה קיימת בה.

בשנת 2015 צרפת יצאה לאיי שלמה סחורה בשווי 714 אלף דולר אמריקאי ועיקרה היה בולים ומכונות כביסה. לעומתה איי שלמה ייצאה לצרפת סחורה בשווי 1.53 מיליון דולר אמריקאי שכללה בעיקר דגים מעובדים.

## ייצוג
* צרפת מיוצגת באיי שלמה באמצעות שגרירות שהיא מחזיקה בפורט מורסבי, פפואה גינאה החדשה. צרפת מחזיקה גם קונסוליית כבוד בהוניארה, איי שלמה.
* איי שלמה מיוצגת בצרפת ובאירופה כולה באמצעות שגרירות שהיא מחזיקה בבריסל, בלגיה.

## קישורים חיצוניים
* France and Solomon islands,  France Diplomatie

## הערות שוליים

קטגוריה:ערכים ללא קטגוריות פיזיות - יחסי חוץ
אורי ברנר (מלחין)

**אורי (יורי) ברנר** (נולד ב-17 ביולי 1974) הוא מלחין, מוזיקאי ומעבד ישראלי.

## ביוגרפיה
אורי ברנר נולד במוסקבה למשפחת מוזיקאים: אמו היא כנרת שניגנה באופרה, ואביו נגן בסון שהיה חבר בתזמורת הסימפונית של ברית המועצות לשעבר.

את לימודי המוזיקה החל בגיל צעיר ביותר. בשנת 1980 התקבל כתלמיד בבית הספר המרכזי למוזיקה של הקונסרבטוריון ע"ש צ`ייקובסקי במוסקבה, שם למד נגינה בפסנתר ובבסון ומאוחר יותר גם הלחנה. בשנת 1991, אחרי שנתיים במכללת המוזיקה "גנסין" במוסקבה, במגמות פסנתר, בסון והלחנה, היגר לגרמניה שם המשיך להשתלם בבית הספר הגבוה למוזיקה בקלן ואחר כך בקונסרבטוריון "סווילינק" באמסטרדם, אצל הפרופ' דאן מאנקה. בהמשך למד קומפוזיציה בבית הספר הגבוה למוזיקה ע"ש רוברט שומאן בדיסלדורף, בהדרכת פרופ' מנפרד טרויאן. בשנת 1996 עלה עם רעייתו ארצה.

במהלך תקופת לימודיו בגרמניה והולנד היה פעיל כנגן מבצע בקונצרטים, שכללו הופעות באולם ויטגשטיין, תיאטרון דיסלדורף ועוד, וכן בהופעות ג'אז, ביג בנד וכלייזמר. בנוסף היה נגן הבסון הראשון בתזמורת הסימפונית הצעירה של העיר אאכן בגרמניה.

אורי ברנר לקח חלק בכיתות אמן עם מלחינים חשובים כדיטר דאלמוט, דטלב גלארנט ואחרים. הוא כתב מוזיקה לסרט קצר של ראלף ריוקהואר, שהוקרן פעמים רבות בערוץ הראשון של הטלוויזיה הגרמנית, בפסטיבלים שהתקיימו ברחבי גרמניה ובפסטיבל הקולנוע הבינלאומי בירושלים.

יצירותיו של אורי ברנר יצאו לאור על ידי מרכז המוזיקה הישראלי ומכון למוסיקה ישראלית ובוצעו במסגרות קונצרטים, פסטיבלים וסדנאות ברחבי הארץ, אירופה, ארצות הברית וקנדה. הוא כתב למעלה מ-50 יצירות למגוון הרכבים וסגנונות ובהם: סונטות לפסנתר, מוזיקה קאמרית הכוללת שתי רביעיות מיתרים, יצירות לתזמורת גדולה ותזמורת מיתרים, פרקי תהילים למקהלה ולתזמורת, סימפוניה קונצ'רטנטה לויולה ותזמורת סימפונית ועוד.

זכה בפרסים יוקרתיים ובמלגות הצטיינות מטעם קרן התרבות אמריקה-ישראל, בפרס "קלון" למלחינים צעירים, הוכר כמלחין מצטיין מטעם משרד התרבות, במלגת הנשיא לדוקטורנטים מצטיינים בלימודי הדוקטורט לקומפוזיציה, אותם הוא משלים באוניברסיטת בר-אילן. בשנת 2006 זכה בפרס ראש הממשלה למלחינים.

בשנים האחרונות יצאו לאור שני תקליטורים הכוללים מיצירותיו ובימים אלה רואה אור אלבום הבכורה שלו שהוקלט בחברת "הליקון".

אורי ברנר מקדיש את רוב הופעותיו לשילובים של אלתורים חופשיים עם מוזיקה כתובה ומשתף פעולה עם אמנים ידועים מהארץ ומחו"ל. על בסיס פעילות זו ייסד בשנת 2004 את קבוצת "טאבולה ראסה", שהופיעה ברחבי הארץ וביצעה הקלטות רדיו רבות.

בין השנים 2008–2023 היה מלחין הבית של הסינפונייטה הישראלית באר שבע והרבה מיצירותיו זכו לביצועים של התזמורת תחת מאסטרו דורון סלומון כמנצח ואחרים.

בקיץ 2010 התארח בהופעה של הזמר החרדי יעקב שוואקי בקיסריה וניגן את שירו של שוואקי "מהרה", מתוך אלבומו הראשון "שמעתי".

ב-2016 התמנה אורי למנהל המוזיקלי של תיאטרון "מיקרו" בירושלים. כיום מנהל את קונסרבטוריון רון שולמית.

## פרסים
* 2017 - פרס ראש הממשלה לקומפוזיטורים

## קישורים חיצוניים
* 

## הערות שוליים

קטגוריה:מוזיקאים ישראלים
קטגוריה:מלחינים ישראלים במוזיקה הקלאסית
קטגוריה:מעבדים מוזיקליים ישראלים
קטגוריה:פסנתרנים ישראלים
קטגוריה:נגני בסון
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:זוכי פרס ראש הממשלה לקומפוזיטורים
קטגוריה:ישראלים שנולדו ב-1974
ארמון סנגוב

[ממוזער|300px|שמאל|קבלת פנים שערכו [ניקולאה צ'אושסקו והצמרת הקומוניסטית של רומניה בחזית ארמון סנגוב]]
**ארמון סנגוב** (ברומנית: **Palatul Snagov**) הוא ארמון ברומניה, על חוף אגם סנגוב, ששימש בתקופות שונות את הנסיך ניקולאה (בונה הארמון), יון אנטונסקו וגאורגה גאורגיו-דז'.

הארמון נבנה בשנות השלושים של המאה העשרים על ידי האדריכלית הנרייטה דלאוורנצ'אה להזמנתו של הנסיך ניקולאה, אח של קרול השני, מלך רומניה. ניקולאה הודח ממעמדו והוגלה מרומניה על ידי אחיו ב-1937 ובהמשך, לאחר שעלה לשלטון, יון אנטונסקו התמקם בארמון. כשהשלטון ברומניה עבר לידי הקומוניסטים ויון אנטונסקו הוצא להורג, גאורגיו-דז' התמקם בארמון עד מותו. לאחר מותו של גאורגיו-דז' תכנן ניקולאה צ'אושסקו להפוך את הארמון למקום כינוס של ממשלת רומניה, אך לשם כך נדרשה הרחבה. 

עבודות ההרחבה נערכו בשנות השבעים של המאה העשרים ונמשכו שבע שנים תחת פיקוחו של פרופסור ניקולאה ולדסקו. מהמבנה המקורי נותרו רק המבוא, הפרוזדור והמדרגות. ניקולאה צ'אושסקו השתמש בארמון לצורכי כינוסים וזה היה המקום הראשון אליו נמלט עם פרוץ המהפכה הרומנית (1989). כעת הארמון מנוהל בידיים פרטיות ואולמותיו משמשים לכנסים, אירועים וחגיגות לכל המזמינים ומשלמים. בספטמבר 2012 נערכה בארמון חתונת בתו הצעירה של נשיא רומניה, טראיאן בססקו

## קישורים חיצוניים

* Palatul Snagov 
* Palatul Snagov האתר הרשמי 

ויקטוריה
אילן רכטמן

**אילן רכטמן** (נולד ב-4 באפריל 1963) הוא פסנתרן, מלחין ומנהל מוזיקלי ישראלי.

## קריירה
הופעת הבכורה של רכטמן הייתה עם התזמורת הפילהרמונית הישראלית כשהיה בן 11. מאז הופיע כמעט עם כל התזמורות בארץ ועם תזמורות רבות מחוצה לה וכן ברסיטלים ובקונצרטים של מוזיקה קאמרית. בשירותו הצבאי ניגן רכטמן בתזמורת חיל האוויר כנגן סינתיסייזר. רכטמן הופיע בקרוב ל-40 מדינות מסביב לעולם, וביותר מ-80 ערים בארצות הברית, באולמות קונצרטים חשובים כדוגמת קרנגי הול (ניו יורק) האולם הסימפוני (שיקגו), סאל פלייל (פריז) ויגמור (לונדון) ושיתף פעולה עם אמנים כמו יו יו מה, עברי גיטליס, אליסה ויילרשטיין, הרביעייה הירושלמית והכוריאוגרף מרק מוריס.

רכטמן זכה בכמה פרסים, ביניהם פרס נורי באמצעות קרן התרבות אמריקה-ישראל בניו יורק, פרסי קלרמונט ושפירא בישראל ובמדליית כסף בתחרות הפסנתר הבין-לאומית הראשונה בסן אנטוניו. הוא החל לכתוב מוזיקה כבר בגיל תשע. עם יצירותיו להרכבים שונים נמנות יצירות שהזמינו המנצחים זובין מהטה ולורין מאזל ופסטיבל המוזיקה צ'אטאקווה לרגל חגיגות 125 שנים לפסטיבל.

באולימפיאדת בייג'ינג 2008, המתעמלת האמריקאית נסטיה ליוקין השתמשה ביצירה פרי עיטו של רכטמן כשזכתה במדליית זהב בתרגיל התעמלות הקרקע שלה.

רכטמן שהה שש שנים בברזיל (2007-2001), ניגן עם תזמורות מקומיות ובקונצרטים קאמריים ושימש מנהל מוזיקלי של סדרות המוזיקה הקאמרית "אום סרטו אולהר" בסאו פאולו. בעת שהותו בברזיל כתב כמה יצירות לסרטים ולטלנובלה "אספרנסה" ושימש כמנהלה של תחרות הפסנתר הבין-לאומית ע"ש וילה לובוס.

רכטמן הקליט בחברות, כמו נקסוס, סנטאוור, וול טמפרד פרודקשנס, מרידיאן BIS, ו-MMC. הקלטתו של "שורו מס' 5" מאת וילה לובוס זכתה בפרס בחירת העורכים של כתב העת "גרמופון".

רכטמן היה המייסד והמנהל המוזיקלי של כמה הרכבים וסדרות קונצרטים בניו יורק והפיק למעלה מ-1,500 קונצרטים.

ב-2008 התמנה רכטמן למנהל המוזיקלי של סדרות המוזיקה במוזיאון תל אביב לאמנות, הוא סיים את תפקידו בשנת 2023.

אביו היה המנצח, נגן הבסון והמעבד מרדכי רכטמן.

## קישורים חיצוניים

* 

* 
* 

קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:פסנתרנים ישראלים
קטגוריה:נגני תזמורת חיל האוויר
קטגוריה:ישראלים שנולדו ב-1963
מייקל בילס

**מייקל בילס** (באנגלית: **Michael A. Bills**) (נולד ב-1958) הוא קצין בדימוס בדרגת לוטננט גנרל. שירת כמפקד הארמייה השמינית של צבא ארצות הברית וראש מטה הפיקוד המשולב ארצות הברית-קוריאה הדרומית.

## ביוגרפיה
בילס התגייס לצבא ארצות הברית ב-1976 ושירת כטכנאי מסוקים. ב-1979 יצא ללימודים באוניברסיטת ג'ורג' מייסון, הוא התגייס מחדש לצבא כקצין בדצמבר 1983. שירת כמפקד מחלקה וסגן מפקד פלוגה בגדוד השני של רגימנט השריון ה-81 של הארמייה השביעית במערב גרמניה. שימש במשך שנתיים כקצין כוח אדם בגדוד הראשון של רגימנט הפרשים הרביעי בדיוויזיית החי"ר הראשונה ובמאי 1991 מונה למפקד פלוגה בגדוד. הוא השתתף עמו במלחמת המפרץ. שימש קצין אג"ם וסגן מפקד הגדוד השני ברגימנט הפרשים המשוריין השלישי.

בשנים 2000–2002 פיקד על הגדוד הראשון ברגימנט הפרשים הראשון של הדיוויזיה המשוריינת הראשונה. בתפקידו הבא שירת במרכז לאימוני תמרון קרבי בארמייה השביעית, במהלך תפקיד זה השתתף בלחימה במבצע חופש לעיראק. ב-2003 ועוטר על פועלו בכוכב הכסף. לאחר לימודים במכללת המלחמה של הצבא שירת במפקדת התמיכה בחיילים נכים במחלקת ההגנה של ארצות הברית ובאגף כוח האדם של הצבא.

באוגוסט 2006 מונה למפקד רגימנט הפרשים המשוריין השלישי, הוא לחם עם הרגימנט במלחמת עיראק. באפריל 2009 מונה לראש תוכנית "הלוחם המתקדם" במכון לחקר הביטחון. ביוני 2010 מונה למפקד כוח המשימה המשותף-צפון בפיקוד צפון של ארצות הברית. בספטמבר 2011 הועלה לדרגת בריגדיר גנרל ומונה לסגן ראש מטה כוחות ארצות הברית באירופה. ביולי 2013 מונה למפקד בסיס פורט קרסון בקולורדו.

במרץ 2014 מונה למפקד דיוויזיית הפרשים הראשונה, הוא הועלה לדרגת מייג'ור גנרל, הוצב עם הדיוויזיה באפגניסטן ופיקד על כוח המשימה המשותף ב"מבצע חירות מתמשכת". בינואר 2016 מונה לקצין המבצעים של פיקוד כוחות ארצות הברית בקוריאה.

בינואר 2018 קודם לדרגת לוטננט גנרל ומונה למפקד הארמייה השמינית וראש מטה הפיקוד המשולב ארצות הברית-קוריאה הדרומית. ב-2020 סיים את שירותו.

בילס בעל תואר ראשון בסוציולוגיה מאוניברסיטת ג'ורג' מייסון ובעל תואר שני בלימודי אסטרטגיה ממכללת המלחמה של הצבא. הוא נשוי למייגן ואב לשלושה בנים.

## קישורים חיצוניים

* ביוגרפיה באתר פיקוד כוחות ארצות הברית בקוריאה

## הערות שוליים

קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:מפקדי דיוויזיית הפרשים הראשונה
קטגוריה:מפקדי הארמייה השמינית של צבא ארצות הברית
קטגוריה:בוגרי אוניברסיטת ג'ורג' מייסון
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1958